वहीं योगी सरकार में होने जा रही पहली बोर्ड परीक्षा पर सरकार की सख्ती का भी असर दिख रहा है. बोर्ड परीक्षा के केन्द्रों के निर्धारण में ही जहां पारदर्शिता के लिए ऑनलाइन परीक्षा केन्द्र बनाये गए हैं. वहीं नकल रोकने के लिए प्रदेश के सभी 8549 परीक्षा केन्द्रों को पहली बार सीसीटीवी से लैस भी किया गया है. बोर्ड की परीक्षा नकलविहीन, पारदर्शी और निष्पक्ष रूप से कराये जाने को लेकर प्रदेश में 2087 अति संवेदनशील और संवेदनशील परीक्षा केन्द्र चिन्हित किए गए हैं. जिसमें 566 अति संवेदनशील और 1521 परीक्षा केन्द्र संवेदनशील चिन्हित किए गए हैं.